Samlingsstund for barn

I sosiale medier

Alpakka: Vi reiser til Øyslebø og treffer alpakkaer og syngende barn.

Kirkens tro og tradisjon: Bønn og sang.

Elementer i samlingsstunden

1. Presentasjon av deg og seerne
2. Introduksjon om samlingsstund
3. Spørsmålsrunde med bevegelser
4. Velkommen-sang
5. Vi reiser til Øyslebø og treffer Kåre som forteller oss om alpakka
6. Vi møter barn fra Øyslebø som synger og forteller om Øyslebø og kirka
7. Kjære Gud jeg har det godt
8. Eksperiment
9. Bønn

# Mål for samlingene

* Barna skal få en opplevelse av å være sammen.
* De skal få synge, få tips om ting å lage og å gjøre.
* Barna lærer om alpakka og møter barn fra Øyslebø

# Du trenger

* Noe å filme med
* Alpakka
* Eksperiment: Brødpose med vann. Nyspissede blyanter.
* Sang og bønn

Manus til hele tjuende samlingsstund

I dokumentet er det lagt inn overskrifter for å holde oversikt – men samlingen «flyter» videre av seg selv.

# 1. Presentasjon

Velkommen til samlingsstund!

(Presenter dere med navn, alder og bosted)

Hva heter du?
Å, det var mange fine navn!
Du må gjerne få en voksen til å skrive en hilsen i kommentarfeltet under, så vet vi hvem som ser på.

# 2. Introduksjonsrunde om hvorfor vi har samlingsstund

I dag skal vi reise til Øyslebø og besøke alpakka.

# 3. Spørsmålsrunde med bevegelser

Vi stiller spørsmål, og så kan du svare ved å gjøre det vi sier.
(Her improviserer Matilda en del, så spørsmålene her avviker noe fra sendingen).

**Alle som liker å kjøre på ferie med bil, si ooooo.**

**Alle som er glad for at det er sommerferie, klapp på lårene.
(Her følger en liten samtale om at Morgensamling skal reise rundt på tur i sommer. Send inn tips om vi skal komme på besøk til dere.)
Alle som er klar for å synge sangen vår, klapp på knærne.**

# 4. Velkommen-sang

*Velkommen alle musikanter,*

*musikanter som er klare nå.*

*Alle musikanter som kan takten slå!*

*Klapp i hendene! (klapp i hendene)*

*Klapp med tennene (Klapp med tennene)*

*Hvor er knærne? (Slå på knærne)*

*Hvor er tærne? (Slå på tærne)*

# 5. Vi reiser til Øyslebø og besøker Kåre som forteller oss om alpakka

Vi hører om alpakka som
- spiser gress
- som bare trives i flokk (de kan dø av ensomhet)

- som kan utsette å føde barn hvis det er snøstorm, regnvær eller om det kommer en puma eller hund

- som er veldig fine og som har ull

# 6. Vi møter barn fra Øyslebø som synger og forteller om kirka

Barna synger «Bæ, bæ lille lam» og forteller om Øyslebø som er et flott sted for å gå på tur, bade og se på alpakka.
Det er både kirke og søndagsskole i Øyslebø og den som kommer på gudstjeneste her, får med seg en akkurat passe lang andakt.

# 7. Sang: Kjære Gud jeg har det godt

# Barna synger Kjære Gud jeg har det godt for alpakkaene som er ute og går på tur. Mens Karen og Matilda reiser tilbake til hagen på Flekkerøy.

# 8. Eksperiment

Du trenger: En brødpose med vann. Nyspissede blyanter.
Slik gjør du: Stikk blyantene inn i posen slik at de stikker rett ut på andre siden. Da skal vannet hode seg inne i posen.
(Hos oss ble blyanten dratt ut igjen, vannet begynte å lekke og vi helte ut resten av posen over pappas hode).

# 9. Bønn

Dette er en hermebønn (se bevegelser i promoen)

Herre Jesus Kristus

Du står foran meg

Du er også bak meg

Du er på min høyre side

Du er på min venstre side

Du er over meg

Du er under meg
Og du er glad i meg

#